आठ गांव प्राप्त थे जैतसीसर के किशन सिंह पंवार को
बीकानेर राज्य के ताजिमी सरदारों से संबंधित इस ब्यौरे से हमें केशरी सिंह बीका, भगवत (मेघाणा) के विषय में यह जानकारी प्राप्त होती है कि, इन्हें 3681 रुपया अनुमानित वार्षिक आमदनी के चार गांव प्राप्त थे तथा राजस्व के रुप में इनकी कर देयता 1,575 रुपये तय की गई थी। पड़िहार के केशरी सिंह बीदावत, मनोहरदासोत का जन्म वर्ष 1862 ई. दर्शाते हुए उनके विषय में यह बताया गया है कि, इन्हें 500 रुपया वार्षिक आमदनी का आधा गांव प्रदान करते हुए इनकी राजस्व देयता शून्य निर्धारित की गई थी।
माहेरी के खीम सिंह उर्फ खियों सिंह का जन्म वर्ष 1833 ई. दर्शाते हुए उन्हें राज्य की ओर से तीन हजार रुपया वार्षिक आय वाले दो गांव प्रदान किये जाने का उल्लेख देखने को मिलता है। एतदर्थ, उनकी राजस्व पेटे कर देयता 780 रुपया तय की गई थी। फाेगां के खियों सिंह आनंदसिंघोत का जन्म वर्ष 1864 ई. दर्शाते हुए उनके विषय में यह सूचना दी गई है कि इन्हें राज्य की ओर से चार गांव प्रदान किये गये थे जिनकी अनुमानित वार्षिक आय दो हजार रुपया थी। राजस्व के रुप में इनसे 46 रुपया, सात आना राशि की अपेक्षा की गई थी। बिसरा सर के खुशाल सिंह कांधल, राओतोत, राघोदासोत के संबंध में हमें यह जानकारी प्राप्त होती है कि, इनका जन्म वर्ष 1878 ई. था। इन्हें, 3800 रुपया अनुमानित वार्षिक आय के पांच गांव प्रदान किये गये थे तथा इनकी राजस्व के रुप में कर देयता 1,101 रुपये तय की गई थी। जैतस के किशन सिंह पंवार का जन्म वर्ष 1839 ई. दर्शाते हुए उनके विषय में यह जानकारी दी गई है कि उन्हें पांच हजार अनुमानित वार्षिक आमदनी के आठ गांव प्रदान किये गये थे। राजस्व के रुप में उनकी कर देयता 325 रुपया, आठ आना निर्धारित की गई थी। कान्हसर के किशन सिंह बीका, श्रृंगोत का जन्म वर्ष 1863 ई. बताते हुए उनके विषय में यह बताया गया कि उन्हें 5,500 रुपये अनुमानित वार्षिक आमदनी के पांच गांव प्रदान कर उनकी देयता 1,675 रुपय निर्धारित की गई थी। (लगातार)
awa_Deva hin_Deva hin_Deva